বিএনপি চেয়ারপারসন বেগম খালেদা জিয়ার মুক্তির দাবিতে বিএনপির কেন্দ্র ঘোষিত কর্মসূচির অংশ হিসেবে শনিবার দুপুরে মিছিল করেছে মহানগরের উত্তর ও দক্ষিণ বিএনপি। দক্ষিণের মিছিলে দেখা যায় মহানগর দক্ষিণের সাধারণ সম্পাদক কাজী আবুল বাশারের নেতৃত্বে বড় একটি মিছিল পুরাতন ঢাকায় মেইন রোডে অনুষ্ঠিত হয়েছে। এতে সমাগম যেমন বেশি ছিলো আবার মিছিলের স্থায়িত্বও ছিলো বেশ ভালো। তাছাড়া মুল সড়কের উপর মিছিল শেষ করে সংক্ষিপ্ত বক্তব্যও দিতে দেখা যায় কাজী আবুল বাশারকে। কিন্তু ঠিক এর উল্টো চিত্র দেখা গেছে, মহানগর উত্তরের মিছিলের ক্ষেত্রে। মিছিলটির ছবি এবং কয়েকজন দোকানদারের জবানিতে যা শোনা যায় তা রীতিমতো হাস্যকর।